Babelscape/SREDFM huggingface dataset:
Ευρυδάμας

Με το όνομα Ευρυδάμας ή Ευρυδάμαντας αναφέρεται στην ελληνική μυθολογία τα παρακάτω 4 ή 5 πρόσωπα:

# Δύο Αργοναύτες, κατ' άλλους συγγραφείς όμως ένας. Αν οι δύο δεν ταυτίζονται, ο πρώτος Ευρυδάμας ήταν Θεσσαλός, γιος του Κτιμένου, και αναφέρεται από τον Απολλώνιο (Α 67). Ο δεύτερος ήταν γιος της Δημώνασσας και του Ίρου, αδελφός του επίσης Αργοναύτη Ευρυτίωνα, και αναφέρεται από τον Υγίνο ("Fabulae", 14).
# Τρωαδίτης, πατέρας του `Αβαντα και του Πολυίδου που σκοτώθηκαν στον Τρωικό Πόλεμο. Ο Ευρυδάμας ο Τρώας ήταν ήδη γέρος στον πόλεμο αυτό και ασκούσε την τέχνη του ερμηνευτή των ονείρων. Αναφέρεται στην "Ιλιάδα" (Ε 149).
# Μνηστήρας της Πηνελόπης, τον οποίο σκότωσε ο Οδυσσέας με ακόντιο ("Οδύσσεια", σ 297, χ 283).
# Γιος του Αιγύπτου, που νυμφεύθηκε τη Φάρτιδα, η οποία τον δολοφόνησε την πρώτη νύχτα του γάμου τους, όπως έπραξαν με τους συζύγους τους και οι άλλες 48 από τις Δαναΐδες.
ΦΚ Αλβέρκα

Η ΦΚ Αλβέρκα (πορτογαλικά : Futebol Clube de Alverca, ή απλώς "FC Alverca") υπήρξε ένα Πορτογαλικό ποδοσφαιρικό σωματείο που ιδρύθηκε το 1939 στην Αλβέρκα (Alverca do Ribatejo).
Επί πολλά χρόνια αποτέλεσε ομάδα-δορυφόρο της Μπενφίκα, την οποία τροφοδοτούσε με σειρά ταλαντούχων παικτών, γνωστότεροι όλων οι: Μαντόρας (Mantorras), Μανίς (Maniche) και Ρικάρντο Εστεβες (Ricardo Esteves). Επίσης, σε αυτή έχουν αγωνιστεί και οι Ντέκο (Deco) και Ρικάρντο Καρβάλιο (Ricardo Carvalho).

Μετά από πολλές δεκαετίες στις χαμηλότερες κατηγορίες του Πορτογαλικού ποδοσφαίρου, η ομάδα προβιβάστηκε το 1998 στην Α΄ Εθνική Πορτογαλίας (Portuguese Liga) όπου και παρέμεινε για 4 αγωνιστικές περιόδους. Τη σεζόν 2001-02 υποβιβάστηκε στην Β' κατηγορία Πορτογαλίας (Σεγκούντα Λίγκα), αλλά επέστρεψε την επόμενη χρονιά στην μεγάλη κατηγορία. Αγωνίστηκε την σεζόν 2003-04 στην Α' Εθνική αλλά υποβιβάστηκε εκ νέου και την επόμενη χρονιά (2005) διαλύθηκε λόγω σοβαρών οικονομικών προβλημάτων όταν ο πρόεδρος και κυριότερος οικονομικός αιμοδότης της ομάδας, ο Λουίς Φιλίπε Φερρέïρα Βιεïρά (Luís Filipe Ferreira Vieira) εγκατέλειψε την ομάδα για να αναλάβει την προεδρία της Μπενφίκα.

Τα χρώματα της ΦΚ Αλβέρκα φόρεσε με μεγάλη επιτυχία για 3 χρόνια (2001-04) ο διεθνής Βολιβιανός Ρόλαντ Γκαρσία που αγωνίζεται σήμερα στον Άρη Θεσσαλονίκης όπως και ο Πορτογάλος Πάολο Κόστα (Paulo Sérgio da Costa) που σήμερα αγωνίζεται στην Κύπρο, στον Άρη Λεμεσού.

Κατηγορία:Αθλητικοί σύλλογοι Πορτογαλίας
Κατηγορία:Ιδρύσεις αθλητικών συλλόγων το 1939
Α
Κατηγορία:Ιδρύσεις ποδοσφαιρικών ομάδων το 1939
Τίμο Μάας

O Τίμο Μάας ("Timo Maas", 27 Ιουλίου 1969) είναι Γερμανός DJ, δισκογραφικός παραγωγός και μείκτης της ηλεκτρονικής μουσικής από τη Γερμανία.

Γεννήθηκε στο Αννόβερο στις 27 Ιουλίου 1969 και η ενασχόλησή του με τη μουσική ξεκίνησε από πολύ νωρίς, ακούγοντας ραδιόφωνο.

Ξεκίνησε την παραγωγή δίσκων τη δεκαετία του ' 80, ωστόσο ο πρώτος του προσωπικός δίσκος με τίτλο "The Final XS" κυκλοφόρησε το 1995. Το επόμενο άλμπουμ , το "Die Herdplatte", είχε πολύ μεγαλύτερη επιτυχία από το πρώτο και την περίοδο από το 1994 ως το 1996 ο Μάας εργάστηκε στο περίφημο κλαμπ του Αμβούργου, το "Τούνελ".

Το 2000 εγκαταστάθηκε στη Νέα Υόρκη και από τη ρέιβ σκηνή άρχισε να ασχολείται με τη χορευτική μουσική και τις μείξεις.

Έκανε επιτυχία με τη μείξη του "Doom's Night" και κυκλοφόρησε το "Music For The Maases Volume 1", ένα άλμπουμ με μείξεις προηγούμενών του τραγουδιών.

Το πρώτο προσωπικό άλμπουμ του Μάας ήταν το "Loud" το 2002 και το 2005 κυκλοφόρησε το δεύτερο, με τίτλο "Pictures" και με ειδικές συμμετοχές καλλιτεχνών, όπως η Νένε Τσέρι και ο μουσικός των Placebo, Μπράιαν Μόλκο.
Λιντς Γιουνάιτεντ

Η Λιντς Γιουνάιτεντ (αγγλικά: "Leeds United") είναι αγγλικός ποδοσφαιρικός σύλλογος από το Ληντς, με αξιόλογη ιστορία τόσο στο αγγλικό πρωτάθλημα (Premier League) όσο και στις ευρωπαϊκές διοργανώσεις. Σήμερα αγωνίζεται στην Πρέμιερ Λιγκ (Premier League) δηλαδή στην πρώτη κατηγορία μετά την προώθηση της από την τσαμπιονσιπ (Championship) κατά τη διάρκεια της σεζόν 2019-20.

Η Λιντς Γιουνάιτεντ ιδρύθηκε το 1919 στην πόλη Λιντς του δυτικού Γιορκσάιρ, έπειτα από τη διάλυση της «Λιντς Σίτι» (Leeds City). Ως έδρα χρησιμοποιεί το «Έλαντ Ρόουντ» (Elland Road), χωρητικότητας 39.460 θεατών. Τα χρώματα της ομάδας είναι λευκές φανέλες και παντελόνια με χρυσές και μπλε διακοσμήσεις. Έχει έμβλημα το παγώνι, από το οποίο έχει προέλθει και το ψευδώνυμο «The Peacocks» (Τα παγώνια). Το έμβλημα και το παρωνύμιο προήλθε από την αρχική ονομασία του γηπέδου που ήταν: «The Old Peacock Ground», ονομασία που είχε προέλθει από την πάμπ: «Old Peacock» που βρίσκεται ακριβώς απέναντι. Επίσης, αποκαλείται «United» (Ένωση) και «The Whites» (Οι Λευκοί).

Οι δεκαετίες ’60 και ’70 υπήρξαν οι πιο επιτυχημένες για το σωματείο υπό την καθοδήγηση του μάνατζερ Ντον Ρέβι. Τότε κατέκτησε αρκετά αγγλικά και ευρωπαϊκά τρόπαια. Το 1982 υποβιβάστηκε στη Β΄ κατηγορία, από την οποία επέστρεψε το 1990 με προπονητή τον Howard Wilkinson. Την περίοδο 1991-92 κέρδισε για τελευταία φορά το πρωτάθλημα. Μετά απο 14 συνεχείς περιόδους στην Premier League, η ομάδα υποβιβάστηκε στο τέλος της περιόδου 2003-04. Mετά από 16 ολόκληρα χρόνια, επέστρεψε ξανά στην Πρέμιερ Λιγκ, όπου θα αγωνίζεται και πάλι απο την σεζόν 2020-21.
Ευρύαλος

Με το όνομα Ευρύαλος, που ετυμολογείται από τις λέξεις "εὐρύ" και "ἄλως" (= φωτεινό στεφάνι, περίγυρος), δηλαδή υπονοεί τον απέραντο, αυτόν που εκτείνεται μακριά, αναφέρονται 5 διαφορετικά πρόσωπα της ελληνικής μυθολογίας, τα εξής:
# Γιος του Μηκιστέως, που καταγόταν από το Άργος. Κατά τη "Βιβλιοθήκη Απολλοδώρου" (Α 9, 16) ο Ευρύαλος πήρε μέρος στην Αργοναυτική Εκστρατεία. Η ίδια πηγή (Γ 7, 2) και ο Παυσανίας (Ι 10,4) αναφέρουν ότι ο ανδριάντας του σωζόταν στους Δελφούς, ανάμεσα στους ανδριάντες των Επιγόνων, στους οποίους και συγκαταλέγεται. Ο Όμηρος αναφέρει ("Ιλιάδα" Β 565) ότι ο Ευρύαλος πολέμησε και στον Τρωικό Πόλεμο και ότι αγωνίσθηκε (Ψ 677) στους ταφικούς αγώνες στη μνήμη του Πατρόκλου, όπου ηττήθηκε στην πυγμαχία από τον Επειό.
# Ο ένας από τους γιους του Μέλανος. Ο Ευρύαλος αυτός σκοτώθηκε από τον Τυδέα ("Απολλόδ." Α 8, 5).
# Γιος του Ναυβόλου από τη Σχερία, για τον οποίο η "Οδύσσεια" αναφέρει (θ 115) ότι ήταν ο ωραιότερος από τους Φαίακες μετά τον πρίγκηπα Λαοδάμαντα.
# Γιος του Οδυσσέα και της Ευίππης, ο οποίος ήρθε από την Ήπειρο στην Ιθάκη σε αναζήτηση του πατέρα του. Η Πηνελόπη από ζήλεια τον διέβαλε στον Οδυσσέα και εκείνος τον σκότωσε. Σύμφωνα με άλλη παράδοση τον σκότωσε ο Τηλέμαχος. Τον μύθο πραγματεύθηκε ο Σοφοκλής.
# Σύντροφος του Αινεία που τον ακολούθησε στο ταξίδι του προς την Ιταλία και σκοτώθηκε στη μάχη με τους Ρουτούλους.
Ένορκος

Ένορκος είναι ο απλός πολίτης ο οποίος συμμετέχει σε δικαστήριο ως λαϊκός δικαστής. Το δικαστήριο, στο οποίο συμμετέχουν ένορκοι, ονομάζεται ορκωτό δικαστήριο. Αν η απόφαση λαμβάνεται μόνο από ενόρκους, το δικαστήριο ονομάζεται αμιγές, ενώ αν η απόφαση λαμβάνεται από κοινού από δικαστές και ενόρκους, ονομάζεται μικτό. Στα αμιγή ορκωτά δικαστήρια ο επαγγελματίας δικαστής απλώς προεδρεύει και διευθύνει τη συνεδρίαση, δίνει οδηγίες στους ενόρκους και ενδεχομένως αποφασίζει για δικονομικά ζητήματα (ζητήματα διαδικασίας).
Παρού

<br>

thumb|250px|Καταρράκτης
Ο Παρού ("Paru" , και πορτογαλικά "Rio Paru") είναι ποταμός της Βραζιλίας και παραπόταμος του Αμαζονίου. Πηγάζει στα σύνορα με το Σουρινάμ στη Βόρεια Βραζιλία και με κατεύθυνση νότια και νοτιοανατολικά, μετά από ρού 800 περίπου χλμ., εκβάλει στον Αμαζόνιο.
Ογκίστ Κοντ

Ο Ογκίστ Κοντ (γαλλ. Isidore - Auguste - Marie - François - Xavier Comte, 19 Ιανουαρίου 1798 - 5 Σεπτεμβρίου 1857) ήταν Γάλλος φιλόσοφος, γνωστός ως ιδρυτής της κοινωνιολογίας και του θετικισμού.
Paris Match

<br>

Το Paris Match είναι ένα από τα δημοφιλέστερα σήμερα διεθνή περιοδικά επικαιρότητας. 

Είναι γαλλικό εβδομαδιαίο εικονογραφημένο περιοδικό που καλύπτει κυρίως γεγονότα και θέματα της διεθνούς επικαιρότητας. Ιδρύθηκε το 1949 στο Παρίσι από τον εκδότη της εφημερίδας "Φιγκαρό", τον Ζ. Πουβόστ. Κατά το αντικείμενο των θεμάτων του θεωρείται εκδοτικός διάδοχος των παλαιοτέρων εικονογραφημένων περιοδικών Ματς (Match) και "Λ' Ιλουστρασιόν" (L' Ilustration) των οποίων η κυκλοφορία είχε σταματήσει.

Το περιοδικό Paris Match ή λεγόμενο και "Paris Match" ακολούθησε απ΄ αρχής της έκδοσής του το αμερικανικό πρότυπο του "Λάιφ" (Life). Το περιεχόμενό του σήμερα είναι πολύ σημαντικό σε θεματολογία ενώ έχει και πλούσιο φωτογραφικό ρεπορτάζ πολιτικού, οικονομικού, καλλιτεχνικού και τουριστικού ενδιαφέροντος. Η γλώσσα του είναι απλή και εκλαϊκευμένη, απευθυνόμενη σε κοινό περισσότερο της μεσαίας τάξης.

Εκτός της εβδομαδιαίας έκδοσης περιλαμβάνονται τακτικά και έκτακτες εκδόσεις (εκτός σειράς) ή ειδικές εκδόσεις με περισσότερο ιστορικό και αναμνηστικό (souvenir) αφιέρωμα όπως π.χ. το Νο 2916, (2005), με 100 ειδικές σελίδες αφιερωμένες στον Πάπα Ιωάννη Παύλο Β΄.

Το Paris Match κυκλοφορεί ευρύτατα σε όλες τις χώρες της Ευρώπης, στις ΗΠΑ, τον Καναδά, την Λατινική Αμερική και στις πρώην γαλλικές αποικίες. Στην Ελλάδα κυκλοφορεί σε όλα τα περίπτερα και καταστήματα διάθεσης ξένου τύπου.
Θέλπουσα

Η Θέλπουσα ή "Τέλφουσα" ή "Θέλφουσα" ήταν αρχαία πόλη - κράτος των Αζάνων της Αρκαδίας.

Ήταν χτισμένη στην αριστερή όχθη του Λάδωνα και συνόρευε με τον Κλείτορα και την Ψωφίδα. Το όνομα της το πήρε από την "νύμφη Θέλπουσα" κόρη του Λάδωνα. Στην ευρύτερη περιοχή της πόλης υπήρχαν τα ιερά της Ελευσίνιας Δήμητρας, με λίθινα αγάλματα της θεάς, της κόρης της και του Διόνυσου, του Ογκίου άρχοντα της Θέλπουσας και γιου του Απόλλωνα, του Απόλλωνα, του Ασκληπιού παιδός, με το μνήμα της τροφού του "Τρυγόνος," και το ιερό των 12 θεών. Όταν πέρασε ο Παυσανίας η Θέλπουσα υπήρχε ακόμη, αν και είχε μισοεγκαταλειφθεί. Το 352 π.Χ. οι κάτοικοι της πόλης απέκρουσαν επίθεση των Λακεδαιμόνιων και κατάφεραν να τους διώξουν. Ήταν μέλος της Αχαϊκής Συμπολιτείας ενώ έκοβε και δικά της νομίσματα. Τα νομίσματα είχαν παραστάσεις της Δήμητρας και του γιου της Αρίωνα. Η Θέλπουσα ήταν η πατρίδα του Ασκληπιού και του Αρίωνα. 

Η θέση της πόλης έχει εντοπιστεί και έχει αποδειχτεί από επιγραφές που έχουν βρεθεί. Βρίσκεται στα σύνορα των νομών Αρκαδίας - Αχαΐας και κοντά στα Γορτυνιακά χωριά Βυζίκι, Σπάθαρη και Τρόπαια. Πρακτικά δεν έχει ανασκαφεί αλλά έχουν βρεθεί ερείπια της οχύρωσης και κτιρίων.
Φελίπε Σαντσόν

Ο Φελίπε Σαντσόν ("Felipe Sanchón Huerta", 8 Απριλίου 1982) είναι Ισπανός ποδοσφαριστής. Έχει ύψος 1.64, ζυγίζει 63 κιλά και αγωνίζεται στο δεξί άκρο της επίθεσης.
Νικόλαος Πολυκράτης

Ο Νικόλαος Πολυκράτης (1916 - 12 Μαρτίου 1949) ή, όπως ήταν γνωστός, Καπετάν Νικήτας, ήταν μέλος του ΚΚΕ, αξιωματικός του ΕΛΑΣ και του Δημοκρατικού Στρατού Ελλάδας.
Μάρμαρο Πάρου

σύνδεσμος=https://el.wikipedia.org/wiki/Αρχείο:Nike_of_Samothrake_Louvre_Ma2369_n4.jpg|δεξιά|μικρογραφία|379x379εσ|"Η Φτερωτή Νίκη της Σαμοθράκης"
σύνδεσμος=https://el.wikipedia.org/wiki/Αρχείο:Venus_de_Milo_Louvre_Ma399_n4.jpg|δεξιά|μικρογραφία|419x419εσ|Η Αφροδίτη της Μήλου
Το Μάρμαρο Πάρου είναι ένα από τα πλέον φημισμένα είδη μαρμάρου του κόσμου, ειδικότερα για τη λευκότητά του.

Το μάρμαρο Πάρου που λατομείται στη νήσο Πάρο, εκ της οποίας και το όνομά του, ήταν ήδη γνωστό κατά την αρχαιότητα, που λόγω του πάλευκου χρώματός του προτιμήθηκε ιδιαίτερα στη δημιουργία πολλών γλυπτών αλλά και στην ανοικοδόμηση αρχαίων ναών. Το ιδιαίτερο χαρακτηριστικό που παρουσιάζει το μάρμαρο της Πάρου, που δικαιολογημένα το καθιστά μοναδικό στον κόσμο είναι η διαύγεια και η διαφάνειά του που φθάνει τα 6 - 7 εκατοστά βάθος, και σε ορισμένες περιπτώσεις ακόμη και τα 30 εκατοστά, όπου περνώντας έτσι το φως χαρίζει αυτή τη μοναδικότητα. Υπόψη ότι η διαφάνεια του πεντελικού μαρμάρου δεν ξεπερνάει το 1,5 εκατοστό.

Γι΄ αυτό το μάρμαρο τόσο της Πάρου όσο και της Νάξου, που παρουσιάζει λίγο μικρότερη διαφάνεια, προτιμούνταν περισσότερο στη κατασκευή αγαλμάτων και ειδωλίων παρά σε μεγάλες κατασκευές, αν και υπήρξαν περιπτώσεις που χρησιμοποιήθηκε σε τέτοιες περιπτώσεις όπως π.χ. ο "Θησαυρός των Αθηναίων" στους Δελφούς, ή σε Μαυσωλεία.

Η διαφάνεια αυτή του μαρμάρου της Πάρου, της λεγόμενης "Παρίας λίθου" είχε καταστεί τόσο γωστή που λάμβανε και θεϊκό συμβολισμό. Όπως μάλιστα σημειώνει στους λόγους του ο Ευσέβιος:
:: ""Ο Θεός, αρχή φωτεινή, που εδρεύει στο μέσον του πυρός, του πιο ευαίσθητου, μένει για πάντα αόρατη στα μάτια εκείνων που δεν ανυψώνονται υπεράνω της υλικής ζωής. Γι΄ αυτό η θέα των διαφανών σωμάτων, όπως του κρυστάλλου, του παριανού μαρμάρου και ακόμα του ελεφαντοστού οδηγεί στην ιδέα του θεϊκού φωτός, όπως η θέα του χρυσού οδηγεί στην ιδέα της καθαρότητας."."
Σημειώνεται ότι το μάρμαρο Πάρου είναι επίσης γνωστό και με την ονομασία "λυχνίτης".
Χάζαροι

thumb|270px|right|Η θέση του Χαζαρικού Χαγανάτου (κυανό) το 10ο αιώνα, λίγο πριν την κατάλυσή του. Οι περιοχές του Καυκάσου δεν ήταν οργανικά ενταγμένες, ήταν όμως φόρου υποτελείς στο Ατίλ.
Οι Χάζαροι ή Χαζάροι (περσικά: خزر‎, αζέρικα: "Xəzərlər," ουκρανικά: "Хоза́ри, Khozáry," ρωσικά: "Хаза́ры, Khazáry)" ήταν ένας ημινομαδικός τουρκικός λαός με μία ομοσπονδία από φυλές που μιλούσαν τουρκικές γλώσσες που στα τέλη του 6ου αιώνα εδραίωσαν μία μεγάλη εμπορική αυτοκρατορία , ευρισκόμενοι πάνω σε μία από τις σημαντικότερες εμπορικές αρτηρίες μεταξύ Βόρειας Ευρώπης και Νοτιοδυτικής Ασίας. Επρόκειτο για την ισχυρότερη πολιτεία που αναδύθηκε από τη διάλυση του Δυτικού Τουρκικού Χαγανάτου. Η Χαζαρία κυριάρχησε στο δυτικό τμήμα του Δρόμου του Μεταξιού και έπαιξε βασικό εμπορικό ρόλο ως σταυροδρόμι μεταξύ Κίνας, Μέσης Ανατολής και Ευρωπαϊκής Ρωσίας. Επί τρεις περίπου αιώνες (650-965) οι Χάζαροι κυριαρχούσαν στη μεγάλη περιοχή που εκτείνεται από τις στέπες του Βόλγα και του Ντον, μέχρι την ανατολική Κριμαία και το βόρειο Καύκασο. Έπαψαν να υπάρχουν γύρω στον 11ο - 12ο αιώνα. Βρίσκονταν συγκεντρωμένοι δυτικά και βόρεια της Κασπίας Θάλασσας, κυρίως στο βόρειο Καύκασο και την ευρασιατική στέπα. Πέραν της αδιαμφισβήτητης τουρκικής καταγωγής τους, η ακριβής προέλευσή τους δεν είναι ακόμα εξακριβωμένη. Κατά την πιθανότερη εκδοχή, προήλθαν από την ανάμειξη κάποιων τουρκομογγολικών φύλων με απομεινάρια των Ούννων και τοπικά φύλα της ΒΔ Κασπίας. Το όνομά τους προέρχεται από την αρχαία τουρκική ρίζα «qaz-» (καζ), που σημαίνει «περιπλανώμαι».

Η Χαζαρία λειτούργησε επί μακρόν ως ουδέτερο κράτος μεταξύ αφενός της Βυζαντινής Αυτοκρατορίας και αφετέρου τόσο των νομάδων των βόρειων στεπών, όσο και της Αυτοκρατορίας των Ομεϋαδών, αφού λειτούργησε πρωτύτερα ως εντολοδόχος του Βυζαντίου κατά της περσικής Αυτοκρατορίας των Σασσανιδών. Η συμμαχία διαλύθηκε γύρω στα 900 μ.Χ., καθώς οι Βυζαντινοί άρχισαν να ενθαρρύνουν τους Αλανούς να επιτεθούν στη Χαζαρία και να αδυνατίσουν τις θέσεις της στην Κριμαία και τον Καύκασο, επιδιώκοντας να πετύχουν συμμαχία με την ανερχόμενη δύναμη των Ρως στα βόρεια της Χαζαρίας, που φιλοδοξούσε να τους προσηλυτίσει στο Χριστιανισμό. Μεταξύ 965 και 969 ο ηγεμόνας των Ρως του Κιέβου Σβιατοσλάβος Α΄ κατέλαβε την πρωτεύουσα Ατίλ και κατέλυσε το κράτος των Χαζάρων.

Το χαγανάτο των Χαζάρων ήταν πολύγλωσσο και πολυεθνικό. Το μητρικό τους θρήσκευμα ήταν ο Τενγκρισμός όπως και των Βόρειων Καυκάσιων Ούννων και άλλων τουρκικών φυλών. Το πολυεθνικό ευρύ κοινό του χαγανάτου φαίνεται πως ήταν ένα μωσαϊκό παγανιστών, τενγκριστών, ιουδαϊστών, χριστιανών και μουσουλμάνων. Ωστόσο, ίσως η κυβερνώσα αριστοκρατία μεταστράφηκε στον Ιουδαϊσμό περί τον 8ο αιώνα για ασαφή αίτια. Μια σύγχρονη θεωρία, ότι ο πυρήνας των Ασκεναζιτών Εβραίων προέκυψε από μια υποθετική διασπορά Χαζάρων Εβραίων, αντιμετωπίζεται με σκεπτικισμό από ορισμένους μελετητές και ερευνητές, αλλά υποστηρίζεται από άλλους.
Παμβοιώτια

Τα Παμβοιώτια ήταν αρχαία ελληνική ιερή ετήσια εορτή που λάμβανε χώρα στην αρχαία Βοιωτία προς τιμή της θεάς Αθηνάς της Ιτωνίας και είχε θεσπιστεί πολύ πριν η Θήβα αναδειχθεί σημαντική πόλη της Αρχαίας Ελλάδας.

Η σημαντικότητα της εορτής αυτής διαφαίνεται από το γεγονός ότι γιορταζόταν κατά τον ομώνυμο μήνα, τον Παμβοιώτιο στον οποίο είχε δώσει το όνομά της. Ο Παμβοιώτιος αντιστοιχούσε με τον Βοηδρομιώνα, δηλαδή από τα μέσα του Σεπτεμβρίου μέχρι τα μέσα του Οκτωβρίου. Ο Κωνσταντίνος Παπαρρηγόπουλος την χαρακτηρίζει ως "...θρησκευτική μάλλον ή πολιτική σύνοδο" στην οποία δεν υπήρχαν ατομικά αγωνίσματα και μουσικοί αγώνες.

Κατά την διάρκεια της εορτής αυτής όλες οι αρχαίες πόλεις της Βοιωτίας κήρυσσαν μεταξύ τους εκεχειρία.
Κώστας Χαρδαβέλλας

Ο Κώστας Χαρδαβέλλας είναι Έλληνας δημοσιογράφος, με πολυετή καριέρα στον Τύπο και στην τηλεόραση.
Αυτοκρατορία των Σελευκιδών

thumb|350px|Χάρτης όπου εικονίζεται η έκταση της Αυτοκρατορίας των Σελευκιδών (με κίτρινο χρώμα).
H Αυτοκρατορία των Σελευκιδών ήταν ένα από τα Ελληνιστικά κράτη που προήλθαν ύστερα από την κατάτμηση της αυτοκρατορίας των κτήσεων του Μεγάλου Αλεξάνδρου, από τους Επιγόνους. Το κράτος που περιήλθε στον Σέλευκο τον Α΄ εκ του οποίου και έλαβε το όνομα αναπτύχθηκε τελικά σε ολόκληρη αυτοκρατορία που περιλάμβανε την κεντρική Ανατολία, την Μεσοποταμία, την Φοινίκη, την Παλαιστίνη, την Περσία, το Τουρκμενιστάν, το Αφγανιστάν, το Πακιστάν, το Παμίρ και την Πενταποταμία (Παντζάμπ, Ινδία). Διήρκεσε από το 312 μέχρι και το 64 π.Χ..

Αρχικά ο Σέλευκος ανέλαβε σατράπης της Βαβυλώνας. Όμως το 316 αναγκάσθηκε να την εγκαταλείψει, όταν ο Αντίγονος Α΄ του έκανε έλεγχο επί των προσόδων της περιοχής. Τότε αντιδρώντας ο Σέλευκος συμμάχησε με τους Κάσσανδρο Λυσίμαχο και Πτολεμαίο κατά του Αντιγόνου. Οι δε κάτοικοι της περιοχής ενθυμούμενοι την άριστη συμπεριφορά του, από την περίοδο της σατραπείας του, έσπευσαν και συστρατεύθηκαν μαζί με τον Σέλευκο όπου και το 312 π.Χ. ανακατέλαβε την Βαβυλώνα. Από τότε αρχίζει και ουσιαστικά ν΄ αναπτύσσεται το Βασίλειο των Σελευκιδών που έφθασε στη πλήρη ακμή του να είναι ολόκληρη αυτοκρατορία.
Ποιος Θανάσης!

Το Ποιος Θανάσης! είναι ελληνική κωμική ταινία του 1969. Γυρίστηκε από την κινηματογραφική εταιρία του Θανάση Βέγγου Θ.Β. Ταινίες Γέλιου και τη Φίνος Φίλμς. Η ταινία είναι σε σκηνοθεσία του Θανάση Βέγγου και πρωταγωνιστεί ο ίδιος μαζί με την Άννα Φόνσου (αποτελεί διασκευή της ταινίας του 1961 Το Έξυπνο Πουλί -όπου η Φόνσου συμπρωταγωνιστούσε με τον Κώστα Χατζηχρήστο- που βασίστηκε στο ομώνυμο θεατρικό των Νίκου Τσιφόρου και Πολύβιου Βασιλειάδη). Στην ταινία αυτή κάνει το κινηματογραφικό της ντεμπούτο η Αιμιλία Υψηλάντη.
Τώνης Μαρούδας

Ο Τώνης Μαρούδας (Πάτρα 17 Μαρτίου 1920 - Ακράτα 22 Ιουλίου 1988) ήταν Έλληνας τραγουδιστής και συνθέτης του ελαφρού τραγουδιού.
Μάντεψε τι κάνω... τα βράδια

Μάντεψε τι κάνω... τα βράδια (ή και Ο ανοιχτομάτης) είναι ο τίτλος Ελληνικής κωμικής κινηματογραφικής ταινίας του 1984 , σε σενάριο Λάκη Μιχαηλίδη και σκηνοθεσία Γιάννη Χαρτοματζίδη.Η ταινία προβλήθηκε τη σαιζόν 1983-1984 και έκοψε 163.933 εισιτήρια. Ήρθε στην 2η θέση σε 33 ταινίες.
Μεσιέ 110

Μεσιέ 110 (επίσης γνωστός ως M110 και NGC 205) είναι το όνομα ενός νάνου ελλειπτικού γαλαξία, που είναι ένας δορυφόρος του Μεγάλου Γαλαξία της Ανδρομέδας.
Περιέχει σκόνη και δείγματα πρόσφατου σχηματισμού αστέρων, τα οποία είναι ασυνήθιστα χαρακτηριστικά για έναν νάνο ελλειπτικό γαλαξία εν γένει.
Σάντορ Γκουιντάρ

O Σάντορ Γκουιντάρ ( στα ουγγρικά: "Sándor Gujdár" ) είναι βετεράνος διεθνής Ούγγρος ποδοσφαιριστής. Αγωνιζόταν στη θέση του τερματοφύλακα, ενώ σήμερα ασχολείται με την προπονητική.

Γεννήθηκε στις 8 Νοεμβρίου 1951 και έχει ύψος 1.84 μ. Πέρασε τα σπουδαιότερα χρόνια της καριέρας του στην Χόνβεντ Βουδαπέστης, στην οποία αγωνίστηκε από τον Ιούλιο του 1977 εως τον Ιούνιο του 1981. Παράλληλα διετέλεσε βασικός τερματοφύλακας της Εθνικής Ουγγαρίας από το 1976 εως το 1979. Υπερασπίστηκε μάλιστα τα δίχτυα της σε 2 αγώνες του Παγκοσμίου Κυπέλλου του 1978, το οποίο διοργανώθηκε στην Αργεντινή. Πιο συγκεκριμένα αγωνίστηκε στις 2 Ιουνίου 1978 στον αγώνα Αργεντινή - Ουγγαρία (2-1) και στις 10 Ιουνίου 1978 στον αγώνα Γαλλία-Ουγγαρία (3-1).

Mετά την Χόνβεντ, μεταπήδησε στον Άρη Θεσσαλονίκης, όπου αγωνίστηκε (33 συμμετοχές) και διέπρεψε εως το 1983, όταν η ποδοσφαρική του καριέρα τελείωσε εντελώς άδοξα ύστερα από έναν σοβαρότατο τραυματισμό στο κεφάλι κατά την διάρκεια ενός οικογενειακού διπλού στην προπόνηση της ομάδας.

Επιστρέφοντας στην Ουγγαρία ασχολήθηκε με την προπονητική τερματοφυλάκων και ανέλαβε διάφορα πόστα τόσο στην Χόνβεντ όσο και άλλες ομάδες. Ενδιάμεσα, την περίοδο 2005-06, ανέλαβε θέση γυμναστή τερματοφυλάκων στον Άρη Θεσσαλονίκης.

Γκουινταρ Σαντορ
Γκουινταρ Σαντορ
Γκουινταρ Σαντορ
Γκουινταρ Σαντορ
Γ
Κατηγορία:Ποδοσφαιριστές Παγκοσμίου Κυπέλλου 1978
Κατηγορία:Ποδοσφαιριστές Χόνβεντ Βουδαπέστης
Νίκος Καρβέλας

Ο Νίκος Καρβέλας (Ταμπούρια Πειραιά, 8 Σεπτεμβρίου 1951) είναι Έλληνας συνθέτης, τραγουδιστής, συγγραφέας.
Ηλιοστάσιο

Δύο γραφικές παραστάσεις που δείχνουν το ποσό του ανακλώμενου ηλιακού φωτος κατά το βόρειο και το νότιο θερινό ηλιοστάσιο αντιστοίχως (σε [[βατ|W]] / [[Τετραγωνικό μέτρο|m²]]).
Ηλιοστάσιο ονομάζεται η χρονική στιγμή κατά την οποία ο άξονας της Γης εμφανίζεται στραμμένος όσο περισσότερο προς ή μακριά από τον Ήλιο, συμβαίνει κατά την ετήσια τροχιά της Γης γύρω από αυτόν.
Αουγούστο Πινοσέτ

Ο Αουγούστο Πινοσέτ (ισπ. : [auˈɣusto pinoˈtʃet]) ("Augusto José Ramón Pinochet Ugarte", 25 Νοεμβρίου 1915 – 10 Δεκεμβρίου 2006) ήταν στρατιωτικός, πολιτικός και δικτάτορας της Χιλής από το 1973 έως το 1990. Κατέλαβε την εξουσία με στρατιωτικό πραξικόπημα ανατρέποντας την εκλεγμένη σοσιαλιστική κυβέρνηση του Σαλβαδόρ Αγιέντε. Υπηρέτησε ως αρχηγός του στρατού έως το 1998, όταν καταδικάστηκε για παραβιάσεις ανθρώπινων δικαιωμάτων. 

Αποφοίτησε από τη στρατιωτική ακαδημία του Γενικού Επιτελείου της Χιλής το 1951. Στο διάστημα από το 1956 έως το 1958, υπηρέτησε ως στρατιωτικός ακόλουθος της χώρας του στις ΗΠΑ. Το 1973 έγινε αρχηγός του στρατού. Στις 11 Σεπτεμβρίου 1973 κατέλαβε την εξουσία μέσω ενός πραξικοπήματος που είχε την στήριξη των Ηνωμένων Πολιτειών. Στις 27 Ιουνίου 1974 αυτοανακηρύχθηκε πρόεδρος και κατάργησε το σύνταγμα της χώρας. Στις 11 Μαρτίου 1990 όμως παραιτήθηκε από πρόεδρος, αλλά κράτησε την θέση του ως αρχηγός των ένοπλων δυνάμεων. 

Το καθεστώς του Πινοσέτ κατάργησε τις ατομικές και πολιτικές ελευθερίες το λαού και μεθόδευσε την εξουδετέρωση των αντιπάλων του με τη χρήση ωμής βίας. Παρά τη στυγνή δικτατορία του, με δολοφονίες, μαζικές εκτοπίσεις και φυλακίσεις, μόνο από το 1983 και μετά ο χιλιανός λαός άρχισε να αντιδρά, κυρίως λόγω των μεγάλων οικονομικών προβλημάτων που αντιμετώπιζε η χώρα. Το 1988, ύστερα από διεθνείς πιέσεις, διοργάνωσε δημοψήφισμα στο οποίο οι Χιλιανοί είπαν όχι στην παραμονή του στην εξουσία, ωστόσο εκείνος ξεκαθάρισε ότι επρόκειτο να παραμείνει στην προεδρία της Χιλής μέχρι το 1990, ενώ παρέμεινε επικεφαλής του στρατού μέχρι και τις αρχές του 1998. Μετά από αυτό, έγινε βουλευτής. Το 1998, σε μιαν επίσκεψη στο Λονδίνο, συνελήφθη, κατηγορούμενος για παραβιάσεις ανθρώπινων δικαιωμάτων. Η ακόλουθη νομική διαμάχη τελείωσε με τον Πινοσέτ να τίθεται υπό κατ' οίκον περιορισμό το 2004. Πέθανε το 2006, με περίπου 300 κατηγορίες εναντίον του ακόμα σε εκκρεμότητα.
Αριστείδης Στεργιάδης

Ο Αριστείδης Στεργιάδης (1861 - 23 Ιουνίου 1949) ήταν Έλληνας πολιτικός, ο οποίος την περίοδο 1919 - 1922 διετέλεσε Ύπατος Αρμοστής της Σμύρνης.
Κλησώνυμος

Στην ελληνική μυθολογία ο Κλησώνυμος ή Κλυσώνυμος ήταν γιος του Αμφιδάμαντα του Οπουντίου. Ο Κλησώνυμος ήταν συνομήλικος και παιδικός φίλος με τον Πάτροκλο. Μια μέρα, καθώς τα δύο παιδιά έπαιζαν αστραγάλους, ο Πάτροκλος, άθελά του, σκότωσε τον Κλησώνυμο, οπότε υποχρεώθηκε να εγκαταλείψει την Οπούντα και ο πατέρας του τον εμπιστεύθηκε στον Πηλέα, όπου μεγάλωσε και συνδέθηκε με αδελφική φιλία με τον Αχιλλέα (Ομήρου "Ιλιάδα" Ψ 87, "Βιβλιοθήκη Απολλοδώρου" Γ 13,9).
Καταλανική Εταιρεία

Η Καταλανική Εταιρεία ή Μεγάλη Καταλανική Κομπανία (καταλανικά: "Companyia Catalana d'Orient", Λατινική: "Societate Catallanorum") ήταν ένα μισθοφορικό σώμα Καταλανών που έδρασε τον 14ο αιώνα στη Σικελία, στις μικρασιατικές και ευρωπαϊκές περιοχές της Βυζαντινής Αυτοκρατορίας και στις φραγκοκρατούμενες περιοχές της Ελλάδας.
thumb|200 px|right|Σελίδα από το Χρονικό του Ραμόν Μουντανέρ
Μεσιέ 109

Μεσιέ 109 (επίσης γνωστός ως M109 και NGC 3992) είναι το όνομα ενός ραβδωτού σπειροειδή γαλαξία στον αστερισμό της Μεγάλης Άρκτου σε απόσταση περίπου 55 εκατομμυρίων ετών φωτός από τη Γη. Είναι ορατός στα νότια του αστέρα Φέκντα (γ UMa).
Ναυτικός Όμιλος Λήμνου

Ο Ναυτικός Όμιλος Λήμνου ιδρύθηκε το 1987 στη Μύρινα, πρωτεύουσα της νήσου Λήμνου, από φίλους της θάλασσας. Πρωτεργάτης του σωματείου είναι ο ιατρός Αθανάσιος Σκαμάγκης, Δήμαρχος Μύρινας, που είναι ο πρόεδρος του Ομίλου από την ίδρυσή του μέχρι σήμερα. Ναυτικός Όμιλος είχε ιδρυθεί και λειτουργούσε για λίγα χρόνια και στα τέλη της δειαετίας του '50 αλλά εν συνεχεία αδράνησε. Σημερινός πρόεδρος του Ναυτικού Ομίλου Λήμνου είναι ο Λυτσάκης Ιωάννης.
Λουντοβίκο Αριόστο

Άγαλμα του Αριόστο στο [[Ρέτζιο]].
Ο Λουντοβίκο Αριόστο (8 Σεπτεμβρίου 1474 - 6 Ιουλίου 1533) ήταν Ιταλός ποιητής και κωμωδιογράφος της Αναγέννησης. Είναι περίφημος για το έπος του Orlando furioso (Μαινόμενος Ορλάνδος)
Μεσιέ 87

Μεσιέ 87 (επίσης γνωστός ως M87, Α της Παρθένου και NGC 4486) είναι το όνομα ενός γιγαντιαίου ελλειπτικού γαλαξία στον αστερισμό της Παρθένου. 
Είναι ο μεγαλύτερος και φωτεινότερος γαλαξίας μέσα στο βόρειο ομώνυμο σμήνος της Παρθένου.

Ο γαλαξίας αυτός περιέχει επίσης έναν σημαντικά ενεργό γαλαξιακό πυρήνα που είναι ισχυρή πηγή ακτινοβολίας πλούσιο σε φάσματα, ιδιαίτερα σε ραδιοκύματα.
Δεδομένου ότι είναι ο μεγαλύτερος γιγαντιαίος ελλειπτικός γαλαξίας κοντά στη γη και δεδομένου ότι είναι μια από τις φωτεινότερες πηγές ραδιοκυμάτων στον ουρανό, είναι δημοφιλής στόχος τόσο για ερασιτεχνικές παρατηρήσεις αστρονομίας όσο και για την επαγγελματική μελέτη αστρονομίας. Η μάζα του M87 υπολογίζεται ότι είναι περίπου 32 kpc του κέντρου του, ή 2,6 ± 0,3 Μ☉.
Σαρλ Μεσιέ

Ο Σαρλ Μεσιέ ("Charles Messier", 26 Ιουνίου 1730 – 12 Απριλίου 1817) ήταν Γάλλος αστρονόμος, γνωστός κυρίως από τη σύνταξη του πρώτου ομώνυμου αστρονομικού καταλόγου ουράνιων σωμάτων του «βαθέος ουρανού» (έξω από το Ηλιακό Σύστημα), όπως είναι νεφελώματα, γαλαξίες και αστρικά σμήνη, 
Τα μέλη του καταλόγου αυτού, που φέρουν αύξοντα αριθμό προτασσομένου του λατινικού γράμματος «Μ», είναι πλέον γνωστά συλλογικά (ιδίως στους ερασιτέχνες αστρονόμους) ως τα 103 από τα αρχικά 45 «αντικείμενα του Μεσιέ» (M-objects). Ο σκοπός της δημιουργίας του καταλόγου ήταν να βοηθήσει «κυνηγούς» κομητών, όπως ήταν και ο ίδιος, και άλλους παρατηρητές των ουρανών να διακρίνουν τα μόνιμα από τα παροδικά μη σημειακά σώματα.
Βασιλική Αστρονομική Εταιρεία

Η Βασιλική Αστρονομική Εταιρεία (Royal Astronomical Society, RAS) είναι μία επιστημονική εταιρεία του Ηνωμένου Βασιλείου που ιδρύθηκε ως «Αστρονομική Εταιρεία του Λονδίνου» το 1820 για την υποστήριξη της αστρονομικής έρευνας (που τότε διεξαγόταν περισσότερο από εύπορους ερασιτέχνες, παρά από επαγγελματίες). Μετονομάσθηκε σε Βασιλική Αστρονομική Εταιρεία το 1831, όταν ο κατασταστικός της χάρτης υπογράφηκε από τον βασιλιά Γουλιέλμο Δ΄. Συμπλήρωμα του χάρτη το 1915 επέτρεψε να γίνονται μέλη της και γυναίκες. Σήμερα, η RAS είναι ο οργανισμός μέσα από τον οποίο το Ηνωμένο Βασίλειο συμμετέχει στη Διεθνή Αστρονομική Ένωση, ενθαρρύνει και προάγει τη μελέτη της Αστρονομίας, της Πλανητολογίας, της Γεωφυσικής και άλλων συγγενών επιστημονικών κλάδων.

Οι συναντήσεις της Βασιλικής Αστρονομικής Εταιρείας γίνονται στο Burlington House (Πικαντίλι του Λονδίνου) και σε άλλες πόλεις της Μεγάλης Βρετανίας. Η εταιρεία συμμετέχει επίσης στα έξοδα εκδόσεως αστρονομικών περιοδικών. Σήμερα η Βασιλική Αστρονομική Εταιρεία έχει πάνω από 3000 μέλη, από τα οποία περί το ένα τρίτο ζει έξω από το Ηνωμένο Βασίλειο.
Κύριλλος Γ΄

Ο Κύριλλος Γ΄ (ο επονομαζόμενος «"Σπανός"») διετέλεσε Πατριάρχης Κωνσταντινουπόλεως για δυο μικρά χρονικά διαστήματα, το 1652 και το 1654.

Καταγόταν κατ' άλλους από την Ξάνθη, κατ' άλλους από τη Ρούμελη. Διετέλεσε αρχικά Μητροπολίτης Κορίνθου, καθαιρέθηκε όμως από τον Πατριάρχη Κύριλλο Β΄. Κατόπιν απέσπασε με τη βία τη Μητρόπολη Φιλιππουπόλεως και κατόπιν τη Μητρόπολη Τυρνόβου, δεν ποίμανε όμως τις Μητροπόλεις αυτές. Ο χαρακτήρας του ήταν εριστικός και ραδιούργος και προκαλούσε συνεχώς προβλήματα, τόσο στις Μητροπόλεις όπου πήγαινε, όσο και στο Οικουμενικό Πατριαρχείο.

Και τις δύο φορές έγινε Πατριάρχης αυθαίρετα, με χρήματα και δολοπλοκίες. Και οι δύο φορές ήταν σύντομες και κατά τη διάρκειά τους ούτε συνήλθε Σύνοδος ούτε πάρθηκε καμία απόφαση. Και τις δυο φορές καθαιρέθηκε, τη δεύτερη φορά μάλιστα καθαιρέθηκε στην τάξη των μοναχών και εξορίστηκε στην Κύπρο.
Κατάλογος HIPPARCOS

Οι Κατάλογοι Hipparcos και Tycho (Tycho-1) είναι δύο αστρονομικοί κατάλογοι αστέρων που αποτελούν τα βασικά προϊόντα της αστρομετρικής διαστημικής αποστολής HIPPARCOS του Ευρωπαϊκού Οργανισμού Διαστήματος. Ο τεχνητός αυτός δορυφόρος της Γης, που λειτούργησε επί 4 έτη, έδωσε επιστημονικά δεδομένα υψηλής ποιότητας από τον Νοέμβριο 1989 μέχρι τον Μάρτιο 1993.

Ο κατάλογος "Hipparcos" περιέχει λίγους περισσότερους από 118.000 αστέρες με ακρίβεια Αστρομετρίας της τάξεως του χιλιοστού του δευτερολέπτου, ενώ ο κατάλογος "Tycho" πάνω από 1.050.000 αστέρες.

Αμφότεροι οι κατάλογοι περιέχουν μεγάλο όγκο αστρομετρικών και φωτομετρικών δεδομένων πολύ υψηλής ποιότητας. Επιπλέον, υπάρχουν παραρτήματα με δεδομένα μεταβλητότητας και διπλών/πολλαπλών αστέρων, όπως επίσης και αστρομετρικές και φωτομετρικές μετρήσεις για το Ηλιακό Σύστημα. Τα κυριότερα μέρη είναι διαθέσιμα τόσο σε τυπωμένη, όσο και σε ηλεκτρονική-ψηφιακή μορφή.

Η ανάλυση των γενικών δεδομένων, που έδωσε τους τελικούς καταλόγους μέσα από σχεδόν 1 τεραμπίτ πρωτογενών δεοδμένων, ήταν μία μακρόχρονη και πολυσύνθετη διαδικασία. Την ανέλαβαν από κοινού το NDAC και το αμερικανικό «Ίδρυμα για την Προαγωγή της Επιστήμης και Τεχνολογίας» (Foundation for the Advancement of Science and Technology, FAST). Επιπλέον, το INCA Consortium ήταν υπεύθυνο για τη σύνταξη του προγράμματος παρατηρήσεων του HIPPARCOS, και τη συγκέντρωση των καλύτερων διαθέσιμων δεδομένων για τους επιλεγμένους αστέρες πριν την εκτόξευση στον λεγόμενο "HIPPARCOS Input Catalogue".
Όλα για τη μητέρα μου

Το Όλα για τη μητέρα μου ("Todo sobre mi madre") είναι μια πολυβραβευμένη ταινία του 1999, σε σκηνοθεσία και σενάριο από τον Πέδρο Αλμοδόβαρ. Η ταινία ασχολείται με το θέμα του AIDS, τον επαναπροσδιορισμό φύλου, της αναζήτησης σεξουαλικής ταυτότητας, φύλου, θρησκείας, πίστης και λόγου ύπαρξης και τα σχολιάζει με ένα κωμικοτραγικό τρόπο και μια έντονη αίσθηση μαύρου χιούμορ.
Η ταινία απέσπασε το Όσκαρ Καλύτερης Ξενόγλωσσης Ταινίας καθώς και βραβείο σκηνοθεσίας και οικουμενικό βραβείο στο Φεστιβάλ Καννών. Έχει διακριθεί επίσης με Χρυσή Σφαίρα Καλύτερης Ξενόγλωσσης Ταινίας, BAFTA Καλύτερης Ξενόγλωσσης Ταινίας και Σκηνοθεσίας και 7 βραβεία Goya.
Αναβαπτιστές

Οι Αναβαπτιστές είναι τα μέλη μιας Χριστιανικής Ομολογίας που εμφανίστηκε τον 15ο αιώνα στην Ευρώπη, ιδίως στη Γερμανία. Ανήκουν στη λεγόμενη Ριζοσπαστική Μεταρρύθμιση ("Radical Reformation"). Άλλη ομολογία που ανήκει στην κατηγορία αυτή (Ριζοσπαστική Μεταρρύθμιση) είναι και οι Φίλοι ή Κουάκεροι. 

Οι γνωστότερες Ομολογίες Αναβαπτιστών είναι οι Μεννονίτες, οι Χουτερίτες, οι Αδελφοί (όχι όμως οι Πλυμούθιοι Αδελφοί) ("Plymouth Brethren"), οι Άμις κ.ά.

Μερικοί θεωρούν τις Ελεύθερες Εκκλησίες απογόνους της Αναβαπτιστικής κίνησης, επειδή βαπτίζουν τα μέλη τους σε ώριμη ηλικία ή αναβαπτίζουν όσους έρχονται σε αυτούς από Ομολογίες όπου βαπτίστηκαν ως νήπια π.χ. Ορθόδοξη Εκκλησία, Καθολική Εκκλησία, Καλβινιστές, Λουθηρανούς. Παρ' όλα αυτά οι Αναβαπτιστές είχαν και άλλα δόγματα, γεγονός που τους διαφοροποιεί από τις υπόλοιπες Ομολογίες (π.χ. απέρριπταν την στράτευση).

Κοινότητα Μεννονιτών υπήρχε στην Έδεσσα από το 1950 μέχρι το 1977.
Κλιντ Ίστγουντ

Ο Κλιντ Ίστγουντ (αγγλικά: Clinton Eastwood, Jr 31  Μαΐου 1930 )είναι Αμερικανός ηθοποιός και σκηνοθέτης στον κινηματογράφο.

Ξεκίνησε την καριέρα του ως ηθοποιός τη δεκαετία του 50. Ο πρώτος του σημαντικός ρόλος ήταν στην τηλεοπτική σειρά "Rawhide". Στον κινηματογράφο καθιερώθηκε με τη συμμετοχή του στην τριλογία των "σπαγγέτι γουέστερν" του Σέρτζιο Λεόνε. Εμβληματικός ρόλος στην καριέρα του ήταν ο "επιθεωρητής Κάλαχαν" ("Dirty Harry"), που τον ερμήνευσε συνολικά σε πέντε ταινίες, η πρώτη το 1971.

Σκηνοθετούσε ταινίες ήδη από τη δεκαετία του 70 που αφήνουν καλές εντυπώσεις, αλλά η κινηματογραφική του καριέρα παραμένει ταυτισμένη με τους ρόλους των σκληροτράχηλων ηρώων που τον έκαναν διάσημο ως ηθοποιό. Αυτό αλλάζει το 1992, όταν σε ηλικία 62 ετών σκηνοθετεί την ταινία "Οι Ασυγχώρητοι". Η ταινία πήρε εξαιρετικές κριτικές, προτάθηκε για πολλά βραβεία και τελικά κέρδισε το Όσκαρ Καλύτερης Ταινίας. Ο Κλιντ Ίστγουντ κέρδισε το Όσκαρ Σκηνοθεσίας, ενώ ήταν και υποψήφιος για το Όσκαρ Α' Ανδρικού Ρόλου. Τα επόμενα χρόνια οι σκηνοθετικές του δουλειές γνωρίζουν μεγάλη αναγνώριση και τον καθιερώνουν ως έναν από τους σημαντικότερους Αμερικάνους σκηνοθέτες. Κέρδισε δεύτερη φορά το Όσκαρ καλύτερης σκηνοθεσίας το 2004 για την ταινία "Million Dollar Baby" (που επίσης πήρε το Όσκαρ καλύτερης ταινίας) καθώς και άλλες δύο υποψηφιότητες.

Ο Κλιντ Ίστγουντ είναι επίσης και μουσικός και έχει συνθέσει τη μουσική για ορισμένες από τις ταινίες που σκηνοθέτησε.
Άρμεν Κούπτσιος

Ο Άρμεν Κούπτσιος (Βώλακας Δράμας, 3 Ιανουαρίου 1885 - Δράμα, 14 Σεπτεμβρίου 1906) ήταν Έλληνας Μακεδονομάχος. Γνωρίστηκε με τον Έλληνα Μακεδονομάχο Καπετάν-Νταή, όταν εκείνος ως δάσκαλος στην Προσοτσάνη Δράμας, μυστικά οργάνωνε τον αγώνα στη Δράμα. Σε αυτόν αποκάλυψε ο Άρμεν τη θέλησή του να αγωνιστεί έως θανάτου για την πατρίδα.
Κέντρο Ιστορικής Διαδρομής Εβραϊσμού Θεσσαλονίκης

Το Κέντρο Ιστορικής Διαδρομής Εβραϊσμού Θεσσαλονίκης είναι μουσείο που βρίσκεται στην οδό Αγίου Μηνά 13, στη Θεσσαλονίκη - πρόκειται ουσιαστικά για το Εβραϊκό Μουσείο Θεσσαλονίκης. Συχνά αναφέρεται και με την ονομασία Μουσείο Ιστορικής Διαδρομής του Εβραϊσμού Θεσσαλονίκης Simon Marks (ο Σάιμον Μαρκς ήταν ιδρυτής σχολείου πρωτοβάθμιας εκπαίδευσης για εβραιόπουλα). 

H θέση του είναι στην περιοχή που υπήρξε το κέντρο της εβραϊκής κοινότητας από την εποχή που εγκαταστάθηκαν οι πρώτοι Ισπανοεβραίοι στην πόλη μέχρι και τα μετέπειτα μεταπολεμικά χρόνια. Στο μουσείο παρουσιάζεται η μόνιμη έκθεση "Θεσσαλονίκη:Μητρόπολη του Σεφαραδισμού", με στοιχεία για την ιστορία των Εβραίων στη Θεσσαλονίκη, όπως επίσης και για τις δραστηριότητές τους. Επίσης, ο επισκέπτης παρακολουθεί τη συμβολή των Εβραίων στην οικονομική ανάπτυξη, μέσα από τα εκθέματα, την κοινωφελή δραστηριότητά τους και τα βιβλία τους. Υπάρχει επίσης φωτογραφική έκθεση με θέμα το Ολοκαύτωμα.
Δημήτρια

thumb|Προς τιμήν του αγίου Δημητρίου ξεκίνησε η γιορτή των "Δημητρίων" επί Βυζαντίου (ψηφιδωτό του αγίου Δημητρίου στον ομώμυμο ναό της Θεσσαλονίκης).
Τα Δημήτρια είναι πολιτιστικός θεσμός της Θεσσαλονίκης, προερχόμενος από την αρχαιότατη εμποροπανήγυρη που πραγματοποιούνταν έξω από τη Χρυσή Πύλη της πόλης, στη σημερινή Πλατεία Δημοκρατίας, και έφερε το όνομα του αγίου Δημητρίου που είναι ο πολιούχος της Θεσσαλονίκης. 

Στη σύγχρονη εποχή οι εκδηλώσεις πραγματοποιούνται κατά τους μήνες Σεπτέμβριο και Οκτώβριο. Φιλοξενούνται σε διάφορους χώρους πολιτισμού, κυρίως σε αυτούς που διαχειρίζεται ο Δήμος Θεσσαλονίκης, όπως το Δημαρχιακό Μέγαρο, το Δημοτικό Θέατρο Άνετον, o Πολυχώρος Πολιτισμού Labattoir, η Βίλα Πετρίδη αλλά και σε πολλά Μουσεία, γκαλερί και εξωτερικούς χώρους της πόλης.
Αρίστων ο Αλεξανδρινός

Ο Αρίστων ο Αλεξανδρινός ήταν Έλληνας περιπατητικός φιλόσοφος μαθητής του Αντιόχου του Ασκαλωνίτου. Έζησε και έδρασε στην Αλεξάνδρεια όπως μαρτυρεί το όνομά του περί τον 1ο αιώνα π.Χ. κατά την ελληνιστική περίοδο.

Ο Αρίστων ο Αλεξανδρινός φέρεται ως συγγραφέας των έργων: «"Λογικά σχήματα»" και «"Εξήγησις των κατηγοριών»".

Κατηγορία:Ελληνιστική περίοδος
Βρισηίδα

Η Βρισηίδα
Στην ελληνική μυθολογία η Βρισηίδα (Βρισηίς) ήταν κόρη του Βρισέως, βασιλιά των Λελέγων ή ιερέα της πόλεως Λυρνησσού, από τον οποίο πήρε αυτό το προσωνύμιο.
Μάρσιο Αμορόζο

Ο Μάρσιο Αμορόζο είναι Βραζιλιάνος ποδοσφαιριστής γεννημένος στις 5 Ιουλίου 1974 στη Μπραζίλια. Έχει ύψος 1,79 και αγωνίζεται στη θέση του επιθετικού.
In Plenty and In Time of Need

Ο εθνικός ύμνος των Μπαρμπάντος έχει τον τίτλο In Plenty and In Time of Need. Γράφτηκε από τον Έρβινγκ Μπέρτζι (Irving Burgie), γεννημένο στις ΗΠΑ, με μητέρα από τα Μπαρμπάντος (1926-) και συνθέτης του είναι ο Κ. Βαν Ρόλαντ Έντουαρντς (1912-1985). Καθιερώθηκε από τα νησιά Μπαρμπάντος το 1966.
Δακτυλιοειδές Νεφέλωμα

thumb|285px|Το Δακτυλιοειδές Νεφέλωμα σε εικόνα της NASA.

Το Δακτυλιοειδές Νεφέλωμα ("Ring Nebula"), γνωστό και ως Μεσιέ 57 (Μ57) ή NGC 6720, είναι ένα συγκεκριμένο πλανητικό νεφέλωμα στον αστερισμό Λύρα. Αποτελεί ένα από τα γνωστότερα και πιο «αναγνωρίσιμα» νεφελώματα τέτοιου είδους στους γήινους ουρανούς.
Στανισλάο Κανιτζάρο

O Στανισλάο Κανιτζάρο (Stanislao Cannizzaro, 13 Ιουλίου 1826 - 10 Μαΐου 1910) ήταν Ιταλός χημικός, γνωστός κυρίως για την ομώνυμη αντίδραση και για τον ρόλο του στις συζητήσεις ατομικού βάρους στο Συνέδριο της Καρλσρούης το 1860.
Δήμος Καρλοβασίων

Ο Δήμος Καρλοβασίων λειτούργησε σύμφωνα με το Σχέδιο Καποδίστριας ως δήμος του νομού Σάμου από το 1999 έως το 2010 με έδρα το Καρλόβασι. 

Ήταν ένας από τους τέσσερις δήμους, στους οποίους διαιρείτο διοικητικά η Σάμος και ένας από τους οκτώ του νομού. Βρισκόταν στα βορειοδυτικά του νησιού και περιελάμβανε την δεύτερη μεγαλύτερη πόλη του νησιού, το Καρλόβασι. Ο δήμος Καρλοβασίων περιελάμβανε δέκα δημοτικά διαμερίσματα και είχε συνολικό πληθυσμό 9.590 κατοίκους. 

Με τη διοικητική διαίρεση του 2011 (Σχέδιο Καλλικράτης), από 1 Ιανουαρίου 2011 εντάχθηκε στο νέο διευρυμένο Δήμο Σάμου της Περιφέρειας Βορείου Αιγαίου.

Ο δήμος περιελάμβανε τα παρακάτω δημοτικά διαμερίσματα και οικισμούς:

: Δ.δ. Καρλοβασίων [ 6.798 ] 
::* το Νέο Καρλόβασι [ 6.662 ] 
::* η Μονή Προφήτου Ηλιού [ 73 ] 
::* το Ποτάμι [ 19 ] 
::* τα Σακκουλαίικα [ 16 ] 
::* οι Σουρήδες [ 28 ] 
: Δ.δ. Αγίων Θεοδώρων -- οι Άγιοι Θεόδωροι [ 140 ]
: Δ.δ. Δρακαίων [ 129 ] 
::* οι Δρακαίοι [ 118 ] 
::* ο Όρμος Αγίου Ισιδώρου [ 11 ] 
: Δ.δ. Καστανέας -- η Καστανιά [ 211 ]
: Δ.δ. Κονταίικων -- τα Κονταίικα [ 505 ]
: Δ.δ. Κοντακαίικων [ 904 ] 
::* τα Κοντακαίικα [ 578 ] 
::* ο Άγιος Δημήτριος [ 146 ] 
::* ο Άγιος Ηλίας [ 64 ] 
::* ο Άγιος Νικόλαος [ 33 ] 
::* οι Βρύσες [ 83 ] 
::* οι Χατζησταμούληδες [ 0 ] 
: Δ.δ. Κοσμαδαίων [ 181 ] 
::* οι Κοσμαδαίοι [ 152 ] 
::* οι Νικολούδες [ 29 ] 
: Δ.δ. Λέκας [ 528 ] 
::* η Λέκα [ 510 ] 
::* ο Άγιος Παντελεήμων [ 18 ] 
: Δ.δ. Πλατάνου -- ο Πλάτανος [ 577 ]
: Δ.δ. Υδρούσσης -- η Υδρούσσα [ 520 ]
Νεόφυτος Γ΄

Ο Νεόφυτος Γ΄ διετέλεσε Πατριάρχης Κωνσταντινουπόλεως κατά τα έτη 1636-1637.

Μάλλον καταγόταν από τη Χίο. Διετέλεσε Μητροπολίτης Ηρακλείας και περί τα μέσα του 1636 εξελέγη Οικουμενικός Πατριάρχης, διαδεχόμενος τον Κύριλλο Κονταρή. Στις 5 Μαρτίου 1637 παραιτήθηκε από το Θρόνο, καθώς δεν κατάφερε να βρει τρόπο να καλύψει τα υπέρογκα χρέη του Πατριαρχείου (αναφέρονται χρέη 100.000 γροσίων προς Τούρκους, Δυτικούς, Αρμένιους και Εβραίους).

Μετά την παραίτησή του, αποσύρθηκε στη Νέα Μονή Χίου, όπου και πέθανε.
Άνθιμος Β΄

Ο Άνθιμος Β΄ (... - 1628) διετέλεσε Πατριάρχης Κωνσταντινουπόλεως για τρεις μήνες το 1623.

Ήταν Κωνσταντινουπολίτης, καταγόταν από πλούσια οικογένεια και είχε αξιόλογη μόρφωση. Διετέλεσε Μητροπολίτης Αδριανουπόλεως και στις 18 Ιουνίου 1623 εξελέγη Οικουμενικός Πατριάρχης με την υποστήριξη Ιησουιτών.

Αν και είχε λάβει ιησουιτική παιδεία και υποστηρίχθηκε από καθολικές κυβερνήσεις, εντούτοις ο Άνθιμος παρέμεινε πιστός στην Ορθοδοξία. Παραιτήθηκε στις 22 Σεπτεμβρίου του ίδιου έτους και αποσύρθηκε στη Μονή Μεγίστης Λαύρας, την οποία ευεργέτησε πολύ. Πέθανε εκεί το 1628.
Μπραντ Ρένφρο

Ο Μπραντ Ρένφρο ("Brad Barron Renfro", 25 Ιουλίου 1982 - 15 Ιανουαρίου 2008) ήταν Αμερικανός ηθοποιός από το Τενεσί. Η πρώτη του εμφάνιση στον κινηματογράφο έγινε το 1994 στην ταινία "The Client" σε ηλικία μόλις 12 ετών. Πρωταγωνίστησε σε 24 ταινίες και σε πολλά τηλεοπτικά επεισόδια σε όλη την καριέρα του. Βρέθηκε νεκρός στις 15 Ιανουαρίου του 2008.
Τελική Λύση

Επιστολή του [[Χέρμαν Γκέρινγκ|Γκέρινγκ]] προς τον [[Ράινχαρντ Χάιντριχ|Χάιντριχ]] σχετικά με την «Τελική Λύση»
Με την ονομασία Τελική Λύση (γερμανικά: Endlösung) έγινε γνωστό το σχέδιο των Ναζιστών για τη συστηματική δολοφονία των Εβραίων, τόσο στη Γερμανία όσο και στις περιοχές που κατακτήθηκαν από αυτή κατά τον Β΄ Παγκόσμιο Πόλεμο. Το αποτέλεσμα της εφαρμογής του σχεδίου αυτού ήταν το Ολοκαύτωμα, το οποίο στοίχισε στην Εβραϊκή Κοινότητα της Ευρώπης περίπου έξι εκατομμύρια νεκρούς άνδρες, γυναίκες και παιδιά.
Basshunter

Ο Γιόνας Έρικ Άλτμπεργκ (Jonas Erik Altberg, 22 Δεκεμβρίου 1984), περισσότερο γνωστός με το ψευδώνυμο Basshunter είναι Σουηδός μουσικός και ντισκ τζόκεϊ.

Γεννήθηκε στο Χάλμσταντ της Σουηδίας στις 22 Δεκεμβρίου του 1984 και αυτοχαρακτηρίζεται ως Eurodance μουσικός, παρά το γεγονός ότι οι περισσότεροι τον εντάσσουν στους καλλιτέχνες της ηλεκτρονικής μουσικής.

μικρογραφία|αριστερά|100px|Ο Basshunter το 2007.
Τα πιο γνωστά τραγούδια του είναι "Boten Anna" (για ένα IRC bot) και το "Vi sitter i Ventrilo och spelar DotA".Το πρώτο του άλμπουμ, με τίτλο "The Bassmachine", κυκλοφόρησε το 2004. Τον Απρίλιο του 2006 υπέγραψε το πρώτο του σημαντικό επαγγελματικό συμβόλαιο με τη Warner. Με το πρώτο του single, "Boten Anna" έκανε μεγάλη διεθνή επιτυχία. Μάλιστα έγινε το πρώτο τραγούδι στη σουηδική γλώσσα που κατέκτησε την κορυφή στα τσαρτς της Ολλανδίας. Η αγγλική του έκδοση ("Now You're Gone") ήταν νούμερο 1 στο Ηνωμένο Βασίλειο τον Ιανουάριο του 2008. 

Ο καλλιτέχνης έχει διαγνωστεί με το σύνδρομο Τουρέτ, που σημαίνει ότι σπαταλά πολλή ενέργεια και είναι καταβεβλημένος.
Παρθένιος Α΄

Ο Παρθένιος Α΄, ο λεγόμενος "Γέρων", διετέλεσε Πατριάρχης Κωνσταντινουπόλεως κατά τα έτη 1639-1644.

Καταγόταν από τα Ιωάννινα. Το 1609 εξελέγη Μητροπολίτης Αγχιάλου και παρέμεινε στη θέση αυτή μέχρι το 1623, οπότε έγινε Μητροπολίτης Αδριανουπόλεως. Κατόπιν, το 1639 εξελέγη Οικουμενικός Πατριάρχης, αφήνοντας διάδοχό του στη Μητρόπολη Αδριανουπόλεως το πνευματικό του τέκνο, μετέπειτα επίσης Πατριάρχη, Παρθένιο.

Ήταν λόγιος και μετριοπαθής ιεράρχης. Ενεπλάκη όμως στις προστριβές μεταξύ των μοναχών του Σινά και του Πατριάρχη Αλεξανδρείας Νικηφόρου, καθώς αυτοί επέμεναν να ιερουργούν στο Σιναϊτικό Μετόχιο του Καΐρου χωρίς την άδεια του Πατριάρχη Αλεξανδρείας. Σε απουσία του Νικηφόρου στην Μολδοβλαχία, ζήτησαν και πήραν άδεια του Παρθενίου, την οποία όμως αργότερα αναγκάσθηκε να ανακαλέσει υπό την διαμαρτυρία του Νικηφόρου και την διαμεσολάβηση του Ηγεμόνα της Μολδοβλαχίας Βασιλείου Λούπου.

Την εποχή της εκλογής του, το Πατριαρχείο είχε οικονομικές δυσκολίες και μεγάλα χρέη σε τοκογλύφους. Το 1641, ο Βασίλειος Λούπου αποπλήρωσε όλα τα χρέη και ως αντίδωρο ο Παρθένιος του απέστειλε κρυφά το σκήνωμα της Οσίας Παρασκευής της Επιβατινής. Την ίδια χρονιά, συνεκάλεσε Σύνοδο στην Κωνσταντινούπολη, στην οποία φαίνεται ότι εισήχθη ο όρος «"μετουσίωσις"», για τον οποίο ο κλήρος τον κατηγόρησε για φυλετισμό και μοντερνισμό. Το 1642 δικάστηκε από οθωμανικό δικαστήριο για εγκύκλιό του προς του Επτανήσιους περί εμμονής τους στην πατρώα πίστη.

Ο Παρθένιος επιχείρησε να συμβιβάσει τα πράγματα μεταξύ των δύο αντιμαχόμενων, τότε, παρατάξεων, των φιλενωτικών, που υποστηρίζονταν από τον Πάπα και τους Ιησουΐτες, και τους ανθενωτικούς, που ήταν οπαδοί του Κύριλλου Λουκάρεως. Το 1642 συνεκάλεσε την Σύνοδο του Ιασίου (15 Σεπτεμβρίου-27 Οκτωβρίου), η οποία ενέκρινε την ελληνική μετάφραση της λεγόμενης «Ορθόδοξου Ομολογίας» του Μητροπολίτη Κιέβου Πέτρου Μογίλα που είχε συνταχθεί για να προφυλάξει τους Ρώσους από καλβινιστικές και ρωμαιοκαθολικές θέσεις, τις οποίες η Σύνοδος έκρινε ασύμβατες με την Ορθοδοξία.

Ο Παρθένιος δεν κατεδίωξε την παράταξη των ανθενωτικών/φιλολουκαρικών, οι οποίοι άλλωστε τον είχαν υποστηρίξει στην εκλογή του. Η πολιτική του όμως άφησε περιθώρια αύξησης της ρωμαιοκαθολικής επιρροής στην Κωνσταντινούπολη. Έτσι, το 1644 ο Ουνίτης Πανταλέων Λιγαρίδης ίδρυσε στο Πέραν ελληνοκαθολική σχολή, την πρώτη ανώτερη σχολή ουμανιστικών σπουδών. Πάντως, το 1643 έστειλε επιστολή στον Bασιλιά της Γαλλίας Λουδοβίκο ΙΔ΄, στην οποία ξεκαθάριζε ότι δογματικές διαφορές ορθοδόξων και καθολικών εμποδίζουν την Ένωση των Εκκλησιών.

Το 1644 εκβλήθηκε από τον πατριαρχικό θρόνο και το επόμενο έτος εξορίστηκε στην Κύπρο. Το 1646 επέστρεψε στη Χίο, όπου και δολοφονήθηκε (με δηλητήριο) το ίδιο έτος.
Χριστάδελφοι

thumb|200px|right|Αίθουσα Χριστάδελφων στην Αγγλία

Οι Χριστάδελφοι είναι χριστιανική κοινότητα που δεν δέχεται το δόγμα της Τριάδας και έχει χιλιαστικές αντιλήψεις. Αρχικά αναπτύχθηκαν στο Ηνωμένο Βασίλειο και τη Βόρεια Αμερική τον 19ο αιώνα. Το όνομά τους προέρχεται από την φράση «"Αδελφοί εν Χριστώ"» και υιοθετήθηκε στην Αγγλία από τoν πρωτεργάτη της κοινότητας, τον γιατρό Τζον Τόμας (1805-1871).

Χριστάδελφες κοινότητες υπάρχουν σε 120 χώρες.
Ιόνιο Πανεπιστήμιο

Το Ιόνιο Πανεπιστήμιο είναι Ανώτατο Εκπαιδευτικό Ίδρυμα με έδρα την Κέρκυρα και παραρτήματα στην Λευκάδα, Κεφαλονιά, και Ζάκυνθος (πόλη). Ιδρύθηκε το 1984.
Απόλλωνας Νάξου

Ο Απόλλωνας είναι παραλιακό χωριό στη βόρεια Νάξο, στον ομώνυμο όρμο, με 129 κατοίκους (απογραφή 2011). Διοικητικα υπάγεται στο δήμο Νάξου και Μικρών Κυκλάδων της Περιφερειακής Ενότητας Νάξου της Περιφέρειας Ν. Αιγαίου (κατά το Σχέδιο Καλλικράτης).

Παλαιότερα ανήκε στην άλλοτε επαρχία Νάξου του νομού Κυκλάδων.Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε έδρα κοινότητας του δήμου Δρυμαλίας.Από 1 Ιανουαρίου 2011 αποτελεί ιδία έδρα της ομώνυμης τοπικής κοινότητας, της δημοτικής ενότητας Δρυμαλίας, του Δήμου Νάξου και Μικρών Κυκλάδων.Είναι παραλιακό χωριό στον ομώνυμο όρμο της ΒΒΑ. Νάξου. Αποτελεί το επίνειο της Κωμιακής Νάξου. Στο μυχό του όρμου αυτού βρίσκονται αρχαία λατομεία σπάνια εκμεταλευόμενα.Επίσης επί του δυτικού υψώματος και σχετικά κοντα στο χωριό βρίσκεται αρχαίο κολοσσιαίο άγαλμα κούρου σε ύπτια θέση.

Ο Απόλλωνας Νάξου αποτελούσε παλαιότερα λιμένα προσέγγισης των πλοίων που εκτελούσαν την "άγονη γραμμή" των Κυκλάδων. Μέχρι περίπου το 1960 όπου και άρχισε η διάνοιξη αμαξωτού δρόμου από στρατιωτική μονάδα (ΜΟΜΑ), το χωριό αυτό συνδέονταν με τα γύρω χωριά με ημιονική οδό.

Σήμερα ο Απόλλωνας Νάξου έχει εξελιχθεί σ΄ ένα τουριστικό θέρετρο με πολλές παραλιακές ταβέρνες και καφενεία. Υφίσταται μικρός προβλήτας που εξυπηρετεί κυρίως αλιευτικά σκάφη και μικρά θαλαμηγά. Ο ομώνυμος όρμος είναι αρκετά ευρύς για θαλάσσια σπορ και παρέχει ασφάλεια κυρίως σε νότιους και νοτιοδυτικούς ανέμους. Το 1951 αριθμούσε περίπου 171 κατοίκους που κύριες ασχολίες τους ήταν η γεωργία και η κτηνοτροφία.

Ο Απόλλωνας Νάξου συνδέεται με τη Χώρα Νάξου και με όλα τ΄ άλλα χωριά με τον δυτικό οδικό άξονα (Χώρα Νάξου- Εγγαρές - Απόλλωνας) και με τον κεντρικό άξονα (Χώρα Νάξου - Σταυρός Κεραμωτής - Απόλλωνας).
Βασικά... Καλησπέρα σας

Το "Βασικά... Καλησπέρα σας" είναι ο τίτλος Ελληνικής κωμικής κινηματογραφικής ταινίας του 1982 σε σενάριο και σκηνοθεσία Γιάννη Δαλιανίδη.Η ταινία προβλήθηκε τη σεζόν 1982-1983, έκοψε 253.240 εισιτήρια και ήρθε 3η ανάμεσα στις 48 ταινίες της σεζόν.
Παρθενοπαίος

Στην ελληνική μυθολογία ο Παρθενοπαίος ήταν ο ένας από τους επτά αρχηγούς που εξεστράτευσαν εναντίον των Θηβών και έγιναν γνωστοί ως οι "Επτά επί Θήβας". Υπήρξε γιος της Αταλάντης και του Ιππομένη ή Μελανίωνα, ή του Μελεάγρου ή ακόμα και του θεού του πολέμου Άρη. Σύμφωνα με τοπική, αργειακή παράδοση, ο Παρθενοπαίος ήταν αδελφός του Αδράστου, γιος του Ταλαού και της Λυσιμάχης. Ο Παρθενοπαίος σκοτώθηκε από τον Περικλύμενο (γιο του Ποσειδώνα), κατά τον Ευριπίδη ("Φοίνισσες", στίχοι 1160 κ.ε.), ή από τον Αμφίδικο (γνωστό και ως Ασφόδικο), κατά τη "Βιβλιοθήκη Απολλοδώρου" (Γ 6, 8) και τον Παυσανία (Θ 18, 6).

Ο Παρθενοπαίος αναφέρεται και από τον Βιργίλιο στην "Αινειάδα" (VI 480).
* Για τον Παρθενοπαίο είχε γράψει ομώνυμο δράμα ο αρχαίος Έλληνας τραγικός ποιητής Αστυδάμας με το οποίο και κέρδισε ποιητικό αγώνα στην Αθήνα, το 340 π.Χ..